કાલ ભૈરવાષ્ટકમ

દેવરાજ સેવ્યમાન પાવનાંઘ્રિ પઙ્કજં
વ્યાળયજ્ઞ સૂત્રમિંદુ શેખરં કૃપાકરમ |
નારદાદિ યોગિબૃંદ વન્દિતં દિગમ્બરં
કાશિકાપુરાધિનાથ કાલભૈરવં ભજે || 1 ||

ભાનુકોટિ ભાસ્વરં ભવબ્ધિતારકં પરં
નીલકંઠ મીપ્સિતાર્ધ દાયકં ત્રિલોચનમ |
કાલકાલ મંબુજાક્ષ મસ્તશૂન્ય મક્ષરં
કાશિકાપુરાધિનાથ કાલભૈરવં ભજે || 2 ||

શૂલટઙ્ક પાશદણ્ડ પાણિમાદિ કારણં
શ્યામકાય માદિદેવ મક્ષરં નિરામયમ |
ભીમવિક્રમં પ્રભું વિચિત્ર તાંડવ પ્રિયં
કાશિકાપુરાધિનાથ કાલભૈરવં ભજે || 3 ||

ભુક્તિ મુક્તિ દાયકં પ્રશસ્તચારુ વિગ્રહં
ભક્તવત્સલં સ્થિતં સમસ્તલોક વિગ્રહમ |
નિક્વણન-મનોજ્ઞ હેમ કિંકિણી લસત્કટિં
કાશિકાપુરાધિનાથ કાલભૈરવં ભજે || 4 ||

ધર્મસેતુ પાલકં ત્વધર્મમાર્ગ નાશકં
કર્મપાશ મોચકં સુશર્મ દાયકં વિભુમ |
સ્વર્ણવર્ણ કેશપાશ શોભિતાઙ્ગ નિર્મલં
કાશિકાપુરાધિનાથ કાલભૈરવં ભજે || 5 ||

રત્ન પાદુકા પ્રભાભિરામ પાદયુગ્મકં
નિત્ય મદ્વિતીય મિષ્ટ દૈવતં નિરંજનમ |
મૃત્યુદર્પ નાશનં કરાળદંષ્ટ્ર ભૂષણં
કાશિકાપુરાધિનાથ કાલભૈરવં ભજે || 6 ||

અટ્ટહાસ ભિન્ન પદ્મજાંડકોશ સન્તતિં
દૃષ્ટિપાત નષ્ટપાપ જાલમુગ્ર શાસનમ |
અષ્ટસિદ્ધિ દાયકં કપાલમાલિકા ધરં
કાશિકાપુરાધિનાથ કાલભૈરવં ભજે || 7 ||

ભૂતસઙ્ઘ નાયકં વિશાલકીર્તિ દાયકં
કાશિવાસિ લોક પુણ્યપાપ શોધકં વિભુમ |
નીતિમાર્ગ કોવિદં પુરાતનં જગત્પતિં
કાશિકાપુરાધિનાથ કાલભૈરવં ભજે || 8 ||

કાલભૈરવાષ્ટકં પઠંતિ યે મનોહરં
જ્ઞાનમુક્તિ સાધકં વિચિત્ર પુણ્ય વર્ધનમ |
શોકમોહ લોભદૈન્ય કોપતાપ નાશનં
તે પ્રયાન્તિ કાલભૈરવાઙ્ઘ્રિ સન્નિધિં ધ્રુવમ ||

Web Url: http://www.vignanam.org/veda/kaala-bhairavaashtakam-gujarati.html